S-896/2013

Mál þetta, sem dómtekið var fyrr í dag, er höfðað með ákæru útgefinni af lögreglustjóranum á höfuðborgarsvæðinu 8. október síðastliðinn á hendur S-kk-þgf I-kk-þgf Á-kk-þgf, kt. 000000-0000, Lyngholti 17, Reykjanesbæ „fyrir eftirtalin fíkniefnalagabrot framin mánudaginn 24. september 2012:

1. Með því að hafa haft í vörslum sínum í sölu og dreifingarskyni 55,54 g af maríhúana, sem lögregla fann við leit á ákærða að Hverfisgötu 123 í Reykjavík.

Brot þetta telst varða við 2. gr. og 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Með því að hafa haft í vörslum sínum, á þáverandi heimili ákærða að Hólagötu 25 í Reykjanesbæ, 2,89 g af amfetamíni og 1,92 g af maríhúana sem lögregla fann við leit.

Brot þetta telst varða við 2. gr. og 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 57,46 g af maríhúana, 2,89 g af amfetamíni og 9,41 g af óskilgreindu efni sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið þau brot sem honum eru gefin að sök, að því undanskildu að hann neitar því að framangreind efni samkvæmt 1. tölulið ákæru hafi verið ætluð til sölu af hans hálfu, efnin hafi verið í vörslum hans í dreifingarskyni. Sækjandi lýsti því yfir fyrir dómi að fallið væri frá því að efnin samkvæmt 1. tölulið ákæru hafi verið ætluð til sölu, en til samræmis við afstöðu ákærða stæði ákæran að því leyti að efnin hafi verið ætluð í dreifingarskyni. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði og ákvörðun viðurlaga. Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru. Ákærði hefur því unnið sér til refsingar.

Ákærði krefst vægustu refsingar sem lög leyfa.

Samkvæmt fyrirliggjandi sakavottorði ákærða dagsettu 8. október síðastliðinn hefur ákærða tvívegis verið gerð refsing, í báðum tilvikum vegna brota gegn lögum um ávana- og fíkniefni nr. 65/1974. Ákærði gekkst undir sátt hjá lögreglustjóra 15. ágúst 2008 fyrir brot gegn sömu lagaákvæðum og ákært er fyrir í þessu máli. Var refsing ákærða ákveðin 28.000 króna sekt. Þá var hann með dómi 28. nóvember 2012 dæmdur til þriggja mánaða fangelsisvistar, skilorðsbundið í þrjú ár, einnig fyrir brot gegn sömu lagaákvæðum og ákært er fyrir í þessu máli. Ákveða ber refsingu ákærða nú sem hegningarauka við framangreindan dóm frá 28. nóvember 2012, sbr. 78. gr. almennra hegningarlaga. Samkvæmt því og að framangreindum sakaferli ákærða virtum og með hliðsjón af 77. gr. þeirra laga þykir refsing hans hæfilega ákveðin fangelsi í 30 daga. Með hliðsjón af sakaferli ákærða og skýlausrar játningar hans, þykir mega fresta fullnustu refsingarinnar og skal hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

Ákærði hefur fallist á kröfu ákæruvalds um upptöku eins og henni er lýst í ákæru. Samkvæmt því og með vísan til 6. og 7. mgr. 5. gr. laga nr. 65/1974 er sú krafa tekin til greina.

Dæma ber ákærða til að greiða þóknun skipaðs verjanda síns, Á-kk-ef J-kk-ef hæstaréttarlögmanns, 75.300 krónur, og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

Af hálfu ákæruvaldsins sótti málið A-kvk-nf B-kvk-nf A-kvk-nf aðstoðarsaksóknari.

Dóm þennan kveður upp H-kk-nf Þ-kk-nf aðstoðarmaður dómara.

D ó m s o r ð:

Ákærði, S-kk-nf I-kk-nf Á-kk-nf, sæti fangelsi í 30 daga, en fresta skal fullnustu refsingar og skal hún niður falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði skal sæta upptöku á 57,46 g af maríhúana, 2,89 g af amfetamíni og 9,41 g af óskilgreindu efni sem lagt var hald á.

Ákærði greiði þóknun skipaðs verjanda hans, Á-kk-ef J-kk-ef hrl. 75.300 krónur.

H-kk-nf Þ-kk-nf